Josef Kompalla

**Josef «Jupp» Kompalla** (polsk: *Józef Kompała*, født 13. mars 1936 i Katowice, Polen) er en tysk tidligere ishockeydommer og -spiller. I løpet av sin dommerkarriere dømte han over  kamper i den tyske toppligaen (Eishockey-Bundesliga) og 157 landskamper fordelt på tolv VM-turneringer, tre OL-turneringer (1976, 1980, 1984) og Summit Series i 1972. Han ble tildelt Forbundsrepublikken Tysklands fortjenstorden i 1992 og tatt opp i IIHF Hall of Fame i 2003.

## Karriere
Kompalla ble født i Katowice inn i en etnisk tysk familie (*[[Volksdeutsche]]*). Hans far hadde meldt seg frivillig til tjeneste i Wehrmacht under andre verdenskrig og ble dømt til seks års fengsel etter krigen for sin motstand mot Polens kommunistiske myndigheter. Dette forhindret Kompalla i å reise utenlands frem til familien fikk tillatelse til å emigrere til Vest-Tyskland i 1958.

### Spillerkarriere
Kompalla begynte sin spillerkarriere som back for Gwardia Katowice i 1951. Han vant tre polske juniormesterskaper for klubben før han skiftet til seniorlaget Górnik Katowice i 1956. Han vant det polske mesterskapet i 1957/58-sesongen. På grunn av farens dissidentstatus ble Kompalla vurdert av det polske ishockeyforbundet til å være en risiko for å hoppe av til Vesten og fikk derfor ikke lov til å reise utenlands med klubben.

Sammen med flere andre polskfødte spillere emigrerte han til Vest-Tyskland i 1958 og spilte for Preußen Krefeld i Eishockey-Bundesliga. Han står også notert for noen enkelte landskamper for Vest-Tysklands B-landslag.

### Dommerkarriere
Kompalla deltok på sitt første dommerkurs i 1969 og fikk sin dommerdebut i kampen mellom EC Bad Tölz og Kölner EK i september 1969. Han fikk sin VM-debut ved A-VM 1972, og dømte begge kampene mellom gull- og sølvmedaljørene fra Tsjekkoslovakia og Sovjetunionen.

I løpet av sin dommerkarriere dømte han over  kamper i den tyske toppligaen (Eishockey-Bundesliga). På 1970- og 1980-tallet ble han kåret til årets dommer av *Eishockey Magazin* 13 ganger. Han dømte også 157 landskamper fordelt på tolv VM-turneringer (A-VM: 1972, 1974, 1975, 1977, 1978, 1981, 1982, 1985, 1986, B-VM: 1973, 1982, 1983), tre OL-turneringer (1976, 1980, 1984) og Summit Series mellom Canada og Sovjetunionen i 1972.

Høydepunktet i karrieren var da han ble utvalgt til å dømme i Summit Series mellom Canada og Sovjetunionen, der canadierne spilte for første gang med sine beste proffspillere fra National Hockey League (NHL). Sammen med sin dommerkollega Franz Baader fikk han mye kritikk fra canadisk hold i løpet av og i etterkant av turneringen for angivelig å dømme til fordel for russerne. I Canada er han best kjent for en episode i kamp 8 hvor han ga Canadas J. P. Parisé en utvisning, hvoretter Parisé svarte med å svinge køllen mot Kompalla på en truende måte. Kompalla idømte Parisé matchstraff for episoden.

Han la opp som dommer etter Deutschland Cup i 1992. Han var deretter medlem av IIHFs dommerkomité frem til 1998. Kompalla forblir aktiv som dommerveileder. For sitt dommervirke ble han  tildelt Forbundsrepublikken Tysklands fortjenstorden i 1992 og tatt opp i IIHF Hall of Fame i 2003.

Kompallas datter Nicole gjorde også karriere som ishockeydommer på 1980- og 1990-tallet og var dermed den eneste kvinnelige dommeren i profesjonell topphockey på den tiden.

## Dommerstatistikk

Kilde: IIHF

## Referanser


## Eksterne lenker
* IIHF Hall of Fame
*